## Ivace+i Internacional col·labora amb la Mediterrània Fashion Week amb l’organització d’una visita d’una delegació de premsa especialitzada internacional

*** El certamen comptarà amb la presència de *Marie Claire Korea*, *Cosmopolitan Slovenia*, *Times of India* i *Marie Claire Hungary***

Ivace+i Internacional, dependent de la Conselleria d’Innovació, Indústria, Comerç i Turisme que dirigix Marián Cano, ha organitzat una missió de premsa internacional amb motiu de la celebració de la Mediterrània Fashion Week, que té lloc els dies 26 i 27 de setembre a València.

El Palau de l’Exposició serà l’escenari a on moda, art i patrimoni s’uniran en la quarta edició d’un certamen que pretén donar visibilitat i suport a dissenyadors nacionals i internacionals.

La directora general d’Emprenedoria i Internacionalització, Ester Olivas, ha explicat que des d’Ivace+i Internacional es treballa en coordinació amb el sector de la moda en el desplegament de diverses accions per a facilitar-ne la promoció i projecció internacional.

“Entre les diverses iniciatives plantejades amb el sector destaquen les missions inverses de premsa especialitzada, com la que esta setmana visitarà la Mediterrània Fashion Week, integrada per representants de quatre mitjans internacionals especialitzats”, ha explicat.

En esta ocasió visitaran la Mediterrània Fashion Week especialistes de les revistes *Marie Claire Korea*, *Cosmopolitan Slovenia*, *Times of India* i *Marie Claire Hungary*.

Esta acció s’emmarca en el suport de la Conselleria d’Innovació, Indústria, Comerç i Turisme a la indústria de la moda i pretén contribuir a la creació de marca de la moda amb segell Comunitat Valenciana en l’exterior.

“Amb esta iniciativa no només donem a conéixer el certamen i el talent dels dissenyadors participants, sinó que també contribuïm a projectar la imatge de la Comunitat Valenciana com un territori creatiu, dinàmic i de referència en l’àmbit de la moda”, ha assenyalat Ester Olivas.

El calendari de desfilades preveu la participació de dos firmes valencianes, Miguel Llopis i Leticia Valera, així com Devota&Lomba, Madame Sibarita i Maison Mesa. Participen, al seu torn, les firmes internacionals Souraya Sharoui, Anthias, Masterpeace, Ramelle i Duly Romero.

Fecha: 26/09/2025